189.

Principalele modificări aduse organigramei și gestionării Parlamentului sunt rezumate în tabelul de mai jos. Tabelul 10 Rezumatul restructurărilor din cadrul Secretariatului General în 2014 Direcția generală Restructurare și modernizare DG PRES Președinție În cursul exercițiului 2014, DG PRES a avut succesiv trei ordonatori de credite. Separarea funcțiilor de secretar general adjunct și director general al DG Președinție, astfel cum a decis Biroul la 20 mai 2013, este în vigoare de la 23 aprilie 2014. Procesul de restructurare a DG PRES a fost finalizat cu succes, direcția generală fiind în prezent pe deplin operațională. Mai multe posturi de conducere au fost vacante în 2014 ca urmare a reorganizării direcției generale, dar și a unor pensionări sau schimbări de locuri de muncă. Este vorba despre postul de director al Direcției pentru ședințe plenare, postul de director al Direcției pentru acte legislative, postul de șef al Unității de organizare și monitorizare a ședințelor plenare, postul de șef al Unității pentru activitățile deputaților, precum și postul de șef al Unității de administrație pentru deputați. Organigrama DG Președinție cuprindea la sfârșitul anului 2014 trei direcții și 16 unități, dintre care trei sunt atașate în mod direct directorului general. Unitatea de coordonare a strategiei dispare din organigrama DG PRES începând cu 2015, iar personalul și sarcinile ce le revin trec la Unitatea pentru resurse. DG IPOL Politici interne DG IPOL a inițiat un exercițiu de mobilitate a 7 șefi de unitate în timp util pentru noua legislatură, anticipând mobilitatea obligatorie a unor colegi vizați. DG EXPO Politici externe Luând în considerare legătura directă dintre procesele de observare a alegerilor și activitățile de consolidare a democrației, Biroul de promovare a democrației parlamentare (Unitatea BPDP) a fuzionat cu Unitatea de observare a alegerilor (ELOB) din cadrul Direcției pentru sprijinirea democrației. În cadrul aceleiași direcții, a fost creat un nou Serviciu de sprijin pentru mediere. DG EPRS Servicii de cercetare parlamentară Au fost create 80 posturi în temeiul Acordului de cooperare dintre Parlamentul European, Comitetul Economic și Social și Comitetul Regiunilor. S-au alăturat 25 de noi colegi (detașați) de la Comitetul Economic și Social European (CESE) și Comitetul Regiunilor (CoR) în octombrie 2014 și sunt așteptați alți 17 de colegi din 1 ianuarie 2015. Aceștia s-au alăturat Serviciilor de cercetare parlamentară ca analiști politici, fiind specializați în domenii de politică specifice, sau ca asistenți, în conformitate cu acordul Biroului dintre Parlamentul European și cele două comitete consultative. A fost organizat un concurs general pentru cercetători contractuali, cu ajutorul DG Personal și EPSO, 40 de persoane fiind selectate pentru a se alătura direcțiilor A și C din cadrul DG EPRS în 2015. Unitatea STOA a devenit Unitatea de prospectivă științifică începând cu 15 septembrie 2014. Aceasta efectuează cercetări interdisciplinare și furnizează consiliere strategică în domeniul evaluării opțiunilor științifice și tehnologice și al prospectivei științifice. DG COMM Comunicare La începutul noii legislaturi, o serie de modificări minore au fost aduse organigramei DG COMM: — Unitatea pentru politici a fost desființată, rămânând doar Unitatea de monitorizare a opiniei publice în subordinea directă a directorului general; — Unitatea Programul de vizite al Uniunii Europene (EUVP) și Unitatea pentru programare și gestionare strategică au fost mutate sub responsabilitatea directorului pentru relațiile cu cetățenii și, respectiv, a directorului pentru resurse; — au fost create două noi unități: Unitatea de monitorizare și analiză strategică a mass-mediei în cadrul Direcției pentru mass-media și Unitatea de coordonare a serviciilor pentru vizitatori în cadrul Direcției pentru relațiile cu cetățenii. Aceste noi unități au fost deservite exclusiv prin redistribuirea personalului. DG PERS Personal 2014 a fost un an de tranziție ca urmare a schimbării directorului general în cursul acestui an. Două inițiative, lansate la sfârșitul anului 2014, ar trebui să dea roade în 2015, și anume: (i) crearea în decembrie 2014 a unui grup de lucru „Screening” în cadrul Direcției Generale Personal în principal cu scopul de a identifica adaptările necesare ale fluxurilor de lucru existente pentru a permite migrarea către Sysper2 (principala aplicație de gestionare a resurselor umane utilizate de majoritatea instituțiilor europene), de a examina repartizarea sarcinii de lucru în cadrul diferitelor unități pentru o mai bună alocare a resurselor și de a propune posibile îmbunătățiri în vederea organizării mai eficiente a muncii; și (ii) transmiterea tuturor șefilor de unitate a unui chestionar de autoevaluare care vizează trecerea în revistă a funcționării serviciilor, a riscurilor percepute și a eventualelor sugestii de ameliorare. DG INLO Infrastructură și Logistică 2014 a fost un an de tranziție ca urmare a schimbării directorului general în cursul acestui an. Funcțiile de consilier al directorului general care au fost îndeplinite anterior de către șeful Unității de coordonare generală, au fost transferate celor trei consilieri ai noului director general începând cu 1 septembrie 2014. În paralel, Unitatea de coordonare generală a fost înlocuită de Unitatea de personal, creându-se în același timp în cadrul unității Serviciul de recrutări și cariere. Proiectul de ghișeu unic (One Stop Shop) a fost inaugurat la începutul anului 2014 și s-a dovedit pe deplin operațional după alegeri (a se vedea punctul E.2). Posturile acestei noi unități au fost ocupate printr-o redistribuție internă în cadrul Direcției pentru logistică. Anul 2014 a fost marcat, de asemenea, de anexarea Unității de coordonare a infrastructurilor (anexată anterior la Direcția A) la directorul general, ca Unitatea pentru politica imobiliară. În plus, de la 1 ianuarie 2014, sistemul de management de mediu și audit (EMAS) a fost mutat de la DG INLO pentru a fi atașat în mod direct la cabinetul Secretarului General din cauza naturii transversale a activităților la nivelul instituției. Transferul de posturi bugetare aferente EMAS a fost efectuat începând cu 1 iulie 2014. DG TRAD Traducere Schimbarea directorului general în cursul acestui an În urma transferului tuturor sarcinilor legate de calitate la Unitatea pentru multilingvism și relații externe la 1 ianuarie 2014, a fost creat un nou Serviciu de coordonare a calității la 1 aprilie 2014. Acest serviciu este responsabil de gestionarea tuturor reclamațiilor și comentariilor privind atât traducerile, cât și documentele originale, precum și de coordonarea inițiativelor în materie de calitate ale DG Traduceri. În ceea ce privește Unitatea de traducere croată, se poate observa că până la 31 decembrie 2014, aceasta dispunea de un personal format din 11 funcționari AD, inclusiv șeful de unitate și coordonatorul de calitate. Există, de asemenea, 14 agenți temporari AD, dintre care 8 sunt pe cale de a fi recrutați în calitate de funcționari. În plus, 11 agenți temporari AST lucrează ca asistenți de traducere, sarcini pentru care nu a fost încă planificat niciun concurs EPSO. DG FINS Finanțe În cursul anului 2014, s-au produs schimbări considerabile la nivelul posturilor de conducere din cadrul acestui DG: un nou director general, trei noi directori (ca urmare a două pensionări și a ocupării unuia dintre directori a unui post de director general), patru șefi de unitate (din 10) și un șef de serviciu au fost numiți în cursul exercițiului financiar. În iulie 2014, Unitatea de coordonare generală și fosta Direcție C au fost combinate în noua Direcție pentru finanțarea structurilor politice și resurse pentru a stimula în continuare componenta de resurse a DG FINS. DG ITEC Inovare și Asistență tehnică O restructurare care a avut rolul de a separa activitățile fostei Direcției pentru tehnologia informației (DIT) în două direcții, una pentru operațiuni și infrastructură (ESIO) și una pentru dezvoltarea și mentenanța aplicațiilor (DES), a fost hotărâtă de Birou în cadrul reuniunii sale din 14 aprilie 2014. Punerea în practică a exercițiului de internalizare a început cu crearea a 30 de posturi suplimentare în 2014 și reducerea numărului de consultanți interni. Aproximativ 83 % din posturile pentru 2013 și 57 % din posturile pentru 2014 au fost ocupate până la sfârșitul lui 2014. Organizarea de concursuri specializate este planificată pentru 2015. DG SAFE Securitate Pentru a răspunde nevoilor urgente de consolidare a anumitor sectoare de activitate, în special în cadrul Direcția B de prevenire, prim ajutor și protecție împotriva incendii, DG a efectuat operațiuni de redistribuire internă sacrificând astfel momentan (în așteptarea consolidării strict indispensabile a organigramei) anumite alte sectoare de activitate. Aceste operațiuni au contribuit la ocuparea postului de director al Direcției A de proximitate și asistență, securitate și siguranță și a altor 9 dintre cele 13 de posturi de șef de unitate (proceduri pentru restul de 4 de posturi au fost închise, iar acestea vor fi ocupate la începutul anului 2015). SJ Serviciul Juridic În 2014, au fost create Unitatea de coordonare legislativă și judiciară și un Serviciu pentru resurse au fost create în cadrul Serviciului juridic. Noua unitate a fost însărcinată cu aspectele cu caracter orizontal, aferente în special procedurilor legislative ordinare și procedurilor legislative speciale în toate dimensiunile lor, actelor delegate și de punere în aplicare, precum și planificării legislative. Noul Serviciu pentru resurse, echivalent al direcțiilor pentru resurse din alte direcții generale, este responsabil cu gestionarea resurselor umane, a bugetului și a aspectelor de IT din cadrul Serviciului juridic. Serviciul EMAS Sistemul de management de mediu și audit Începând cu 1 ianuarie 2014, fostul serviciu EMAS al Unității de planificare strategică din cadrul DG INLO a fost transferat către Secretarul General ca serviciu central atașat – Unitatea EMAS. Responsabilitățile pentru linii bugetare dedicate EMAS, precum și pentru procedurile de achiziții publice au rămas în DG INLO până la sfârșitul lunii iunie a anului 2014. Predarea sarcinilor financiare și administrative complete de către DG INLO către EMAS a avut loc începând cu 1 iulie 2014, când șeful de cabinet al Secretarului General a fost numit ordonator de credite delegat pentru cele două linii bugetare EMAS.